CELEX: 32014R0428
Language: lt
Date: 2014-04-25 00:00:00
Title: 2014 m. balandžio 25 d. Komisijos įgyvendinimo reglamentas (ES) Nr. 428/2014, kuriuo patvirtinamos išskirtinės Lietuvos kiaulienos rinkos rėmimo priemonės ir iš dalies keičiamas Įgyvendinimo reglamentas (ES) Nr. 324/2014, kuriuo patvirtinamos išskirtinės Lenkijos kiaulienos rinkos rėmimo priemonės

26.4.2014   
            
            
               LT
            
            
               Europos Sąjungos oficialusis leidinys
            
            
               L 125/64
            
         KOMISIJOS ĮGYVENDINIMO REGLAMENTAS (ES) Nr. 428/2014
   2014 m. balandžio 25 d.
   kuriuo patvirtinamos išskirtinės Lietuvos kiaulienos rinkos rėmimo priemonės ir iš dalies keičiamas Įgyvendinimo reglamentas (ES) Nr. 324/2014, kuriuo patvirtinamos išskirtinės Lenkijos kiaulienos rinkos rėmimo priemonės
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1), visų pirma į jo 220 straipsnio 1 dalies a punktą,
   kadangi:
   
               (1)
            
            
               Tarybos direktyvoje 2002/60/EB (2) nustatytos būtiniausios priemonės, kurios turi būti taikomos Sąjungoje vykdant afrikinio kiaulių maro kontrolę. Todėl pagal Komisijos įgyvendinimo sprendimą 2014/43/ES (3), patvirtintą Komisijos įgyvendinimo sprendimu 2014/93/ES (4), ir Komisijos įgyvendinimo sprendimą 2014/178/ES (5) Lietuva turi užtikrinti, kad jos teritorijos vietovė, kurioje minėta liga išplito, apimtų bent tų sprendimų prieduose nurodytą užkrėstą rajoną;
            
         
               (2)
            
            
               kad neleistų plisti afrikiniam kiaulių marui ir kad nebūtų dar labiau sutrikdyta prekyba Lietuvoje ir užsienyje, Lietuva 2014 m. vasario 17 d. (6) priėmė tam tikras papildomas tame užkrėstame rajone taikytinas prevencines priemones. Todėl prekybai gyvomis kiaulėmis (įskaitant paršelius), šviežia kiauliena ir kiaulienos produktais iš to užkrėsto rajono taikomos specialios priežiūros priemonės, privalomas ženklinimas specialiu sveikumo ženklu ir tam tikri prekybos bendrojoje rinkoje apribojimai;
            
         
               (3)
            
            
               dėl prekybos gyvomis kiaulėmis (įskaitant paršelius), šviežia kiauliena ir kiaulienos produktais apribojimų, kurie susiję su minėtų veterinarijos priemonių taikymu, ligos išplitimo vietovėse labai mažėja kainos ir trikdomas tų vietovių paršelių ir kiaulienos rinkų veikimas. Todėl 2014 m. kovo 13 d. Lietuva Komisijos paprašė patvirtinti išskirtines rinkos rėmimo priemones, kaip numatyta Reglamente (ES) Nr. 1308/2013. Tos priemonės, taikytinos tik paršeliams, kiaulėms ir paršavedėms, užaugintoms vietovėse, kurioms apribojimai taikomi tiesiogiai, turėtų būti patvirtintos tik būtiniausiam reikiamam laikotarpiui;
            
         
               (4)
            
            
               paršelių atveju pagalba turėtų būti išreiškiama tam tikra suma už vieną gyvūną ir būti taikoma ribotam paršelių skaičiui, o kitų reikalavimus atitinkančių gyvūnų atveju – už 100 kilogramų skerdenos svorio ir būti taikoma ribotam kiaulienos kiekiui, nustatant didžiausią kompensuotiną vieno gyvūno skerdenos svorį. Pagalbos suma turėtų būti nustatoma atsižvelgiant į naujausius rinkos duomenis;
            
         
               (5)
            
            
               už atitinkamose vietovėse užaugintus paršelius ir kitas kiaules parama turėtų būti skiriama su sąlyga, kad gyvūnai bus pristatyti į skerdyklas ir paskersti laikantis griežtesnių veterinarijos taisyklių, kurios tų gyvūnų pristatymo dieną taikomos atitinkamose vietovėse;
            
         
               (6)
            
            
               Komisijos įgyvendinimo sprendimu 2014/236/ES (7) nustatoma Sąjungos finansinė parama, kuria kompensuojami kiaulių augintojų nuostoliai, patirti dėl pirmalaikio kiaulių skerdimo užkrėstose vietovėse siekiant kuo labiau sumažinti ligos plitimo riziką. Lietuva ir Lenkija ketina sumažinti ligai neatsparių gyvūnų populiaciją užkrėstų vietovių mažo biologinio saugumo kiaulių ūkiuose – bus skatinama skersti kiaules ir neleidžiama atnaujinti kiaulių ūkių mažiausiai vienerius metus (8). Todėl, siekiant išvengti dvigubo finansavimo rizikos, pagal šį reglamentą mokėtina pagalba turėtų būti teikiama tik tiems kiaulių augintojams, kurie negauna Įgyvendinimo sprendimu 2014/236/ES nustatyto finansinio įnašo už pirmalaikį skerdimą. Dėl tos pačios priežasties atitinkamas apribojimas turėtų būti taikomas Lenkijai. Todėl Komisijos įgyvendinimo reglamentas (ES) Nr. 324/2014 (9) turėtų būti atitinkamai iš dalies pakeistas;
            
         
               (7)
            
            
               reikėtų numatyti, kad kompetentingos Lietuvos valdžios institucijos taikytų visas reikiamas kontrolės bei priežiūros priemones ir atitinkamai informuotų Komisiją. Reikalavimus atitinkantys gyvūnai turėtų būti vežami ir skerdžiami kontroliuojant kompetentingoms institucijoms, kurios taip pat turi užtikrinti, kad iš tokių gyvūnų gauti produktai nepažeistų atitinkamų prekybos apribojimų;
            
         
               (8)
            
            
               gyvų kiaulių ir paršelių, šviežios kiaulienos ir kiaulienos produktų prekybos apribojimai atitinkamose teritorijose taikomi jau kelias savaites; dėl tų apribojimų sutrikdytas rinkos veikimas, o gamintojai prarado pajamų, be to, gerokai padidėjus gyvūnų svoriui susidarė gyvūnų gerovės atžvilgiu netoleruotina padėtis. Todėl šiame reglamente numatytos priemonės turėtų būti taikomos gyvūnams, pristatytiems į skerdyklas nuo 2014 m. vasario 17 d., t. y. nuo Lietuvos prevencinių priemonių patvirtinimo dienos. Padėtis rinkoje ir šios priemonės poveikis turi būti iš naujo įvertinti atsižvelgiant į naujus pokyčius, todėl ši priemonė turėtų būti taikoma tik tris mėnesius;
            
         
               (9)
            
            
               šiame reglamente numatytos priemonės atitinka Bendro žemės ūkio rinkų organizavimo komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   1.   Lietuvai leidžiama skirti pagalbą, susijusią su toliau nurodytų gyvūnų skerdimu:
   
               a)
            
            
               paršelių, kurių KN kodas 0103 91 10;
            
         
               b)
            
            
               kiaulių, kurių KN kodas 0103 92 19;
            
         
               c)
            
            
               paršavedžių, kurių KN kodas 0103 92 11.
            
         2.   1 dalyje numatyta pagalba skiriama tik tuo atveju, jei laikomasi šių sąlygų:
   
               a)
            
            
               gyvūnai atitinkamais laikotarpiais buvo auginami Įgyvendinimo sprendimų 2014/43/ES ar 2014/93/ES prieduose arba Įgyvendinimo sprendimo 2014/178/ES priedo II dalyje išvardytose vietovėse arba vietovėse, išvardytose bet kuriame kitame šiuo tikslu priimtame Komisijos įgyvendinimo sprendime, o tose vietovėse užaugintoms kiaulėms (įskaitant paršelius) ir iš tose vietovėse užaugintų gyvūnų gautai kiaulienai dėl afrikinio kiaulių maro taikomi tam tikri prekybos apribojimai;
            
         
               b)
            
            
               gyvūnai a punkte nurodytose vietovėse buvo laikomi 2014 m. vasario 17 d., arba jie tose vietovėse gimė ir buvo auginami po tos datos;
            
         
               c)
            
            
               papildomos prevencinės priemonės, numatytos Valstybinės maisto ir veterinarijos tarnybos direktoriaus 2014 m. vasario 17 d. įsakyme Nr. B1–60 „Dėl buferinės afrikinio kiaulių maro zonos išplėtimo“, arba bet kurios kitos šiuo tikslu priimtos nacionalinės taisyklės, kuriomis dėl afrikinio kiaulių maro apribojama prekyba gyvomis kiaulėmis ir kiauliena, taikomos vietovėje, kurioje tie gyvūnai buvo auginami jų pristatymo į skerdyklą dieną;
            
         
               d)
            
            
               laikomasi a punkte nurodytuose įgyvendinimo sprendimuose nustatytų taisyklių ir taikomos c punkte nurodytos prevencinės priemonės;
            
         
               e)
            
            
               kiaulienos gamintojai, prašantys šio straipsnio 1 dalyje numatytos pagalbos, negauna Įgyvendinimo sprendimo 2014/236/ES 1 straipsnio 3 dalyje nurodyto finansinio įnašo už pirmalaikį skerdimą.
            
         2 straipsnis
   1 straipsnyje numatyta pagalba (toliau – pagalba) laikoma išskirtine rinkos rėmimo priemone, kaip numatyta Europos Parlamento ir Tarybos reglamento (ES) Nr. 1306/2013 (10) 4 straipsnio 1 dalies a punkte.
   3 straipsnis
   1.   Kiaulienos gamintojai gali prašyti pagalbos už gyvūnus, paskerstus nuo 2014 m. vasario 17 d. iki 2014 m. gegužės 16 d.
   2.   Pagalbos suma yra 10,8 EUR už vieną 1 straipsnio 1 dalies a punkte nurodytą pristatytą paršelį ir 30 EUR už 100 kilogramų 1 straipsnio 1 dalies b ir c punktuose nurodytų pristatytų gyvūnų užregistruoto skerdenos svorio. Komisija, atsižvelgdama į pokyčius rinkoje, šias sumas gali koreguoti.
   3.   Pagalba už 1 straipsnio 1 dalies b ir c punktuose nurodytus gyvūnus, kurių skerdenos svoris didesnis kaip 100 kilogramų, neturi viršyti 2 dalyje nustatytos pagalbos už kiaules, kurių skerdenos svoris – 100 kilogramų, sumos.
   4.   Iš Sąjungos biudžeto finansuojama penkiasdešimt procentų pagalbos, kuri gali būti skiriama ne daugiau kaip už 7 600 1 straipsnio 1 dalies a punkte nurodytų paršelių ir ne daugiau kaip už 700 tonų 1 straipsnio 1 dalies b ir c punktuose nurodytų kiaulių skerdenų, išlaidų.
   5.   Išlaidos finansuojamos iš Sąjungos lėšų tik jei Lietuva pagalbos gavėjui išmoka pagalbą ne vėliau kaip 2014 m. rugpjūčio 31 d.
   6.   Lietuva išmoka pagalbą po to, kai 1 straipsnio 1 dalyje nurodyti gyvūnai paskerdžiami ir baigiama pagal 4 straipsnį vykdoma kontrolė.
   4 straipsnis
   1.   Kad užtikrintų atitiktį šiame reglamente nustatytoms sąlygoms, Lietuva imasi visų būtinų priemonių, įskaitant nuodugnią administracinę ir fizinę kontrolę. Be to, Lietuvos valdžios institucijos:
   
               a)
            
            
               naudodamos standartinius kontrolinius sąrašus, kuriuose yra svoriui ir skaičiavimo rezultatams registruoti skirtos lentelės (jose taip pat nurodoma gyvūnų kilmė bei paskirties vieta), prižiūri gyvūnų vežimą iš ūkio į skerdyklą;
            
         
               b)
            
            
               užtikrina, kad mėsa, gauta iš gyvūnų, už kuriuos skiriama pagalba, atitiktų apribojimus, taikomus 1 straipsnio 2 dalies a punkte nurodytoms teritorijoms;
            
         
               c)
            
            
               ne rečiau kaip kartą per kalendorinį mėnesį atlieka administracinę ir apskaitos kontrolę kiekvienoje dalyvaujančioje skerdykloje, siekdamos užtikrinti, kad visi pristatyti gyvūnai, dėl kurių gali būti teikiama pagalbos paraiška, nuo 2014 m. vasario 17 d. arba nuo paskutinės tokios kontrolės dienos, taip pat iš jų gauta mėsa buvo tvarkomi laikantis šio reglamento;
            
         
               d)
            
            
               atlieka patikras vietoje ir teikia išsamias tų patikrų ataskaitas, kuriose visų pirma nurodo:
               
                           i)
                        
                        
                           kiekvienos iš ūkio vežamos siuntos paršelių, kiaulių ir paršavedžių svorį ir skaičių, jų vežimo ir pristatymo į skerdyklą datą ir laiką;
                        
                     
                           ii)
                        
                        
                           skerdykloje paskerstų paršelių, kiaulių ir paršavedžių skaičių, leidimo vežti gyvūną numerį, o kiaulių ir paršavedžių atveju – ir kiekvienos skerdenos svorį, ir, jei gyvūnai paskersti įsigaliojus šiam reglamentui – transporto priemonės, kuria tie gyvūnai buvo vežami, plombos numerius.
                        
                     
         2.   1 dalyje nurodyta kontrolė ir patikros atliekamos prieš pat išmokant pagalbą. Ne vėliau kaip per 10 dienų po šio reglamento įsigaliojimo Lietuva Komisijai praneša apie priemones ir kontrolę, kurių imtasi pagal šį straipsnį.
   5 straipsnis
   1.   Lietuva kiekvieną trečiadienį Komisijai pateikia šią informaciją apie ankstesnę savaitę:
   
               a)
            
            
               paršelių, paršavedžių ir kitų kiaulių, pristatytų skersti pagal šį reglamentą, skaičių ir bendrą 1 straipsnio 1 dalies b ir c punktuose nurodytų paršavedžių ir kiaulių skerdenų svorį;
            
         
               b)
            
            
               numatomas finansines išlaidas, susijusias su kiekvienos 1 straipsnio 1 dalyje nurodytos kategorijos gyvūnais.
            
         Pirmą kartą perduodant informaciją pateikiami duomenys apie gyvūnus, pristatytus skersti pagal šį reglamentą nuo 2014 m. vasario 17 d. Pirmoje pastraipoje nurodytas įpareigojimas taikomas iki 2014 m. gegužės 21 d.
   2.   Ne vėliau kaip 2014 m. birželio 30 d. Lietuva Komisijai pateikia išsamią šio reglamento įgyvendinimo ataskaitą, įskaitant išsamią informaciją apie kontrolę, patikras ir priežiūrą, vykdytas pagal 4 straipsnį.
   6 straipsnis
   Įgyvendinimo reglamento (ES) Nr. 324/2014 1 straipsnio 2 dalis papildoma d punktu:
   
               „d)
            
            
               kiaulienos gamintojai, prašantys šio straipsnio 1 dalyje numatytos pagalbos, negauna Komisijos įgyvendinimo sprendimo 2014/236/ES (11) 1 straipsnio 3 dalyje nurodyto finansinio įnašo už pirmalaikį skerdimą.
            
         7 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2014 m. balandžio 25 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 347, 2013 12 20, p. 671.
   
      (2)  2002 m. birželio 27 d. Tarybos direktyva 2002/60/EB, nustatanti konkrečias nuostatas dėl afrikinio kiaulių maro kontrolės (OL L 192, 2002 7 20, p. 27).
   
      (3)  2014 m. sausio 27 d. Komisijos įgyvendinimo sprendimas 2014/43/ES dėl tam tikrų laikinų apsaugos priemonių, susijusių su afrikiniu kiaulių maru Lietuvoje (OL L 26, 2014 1 29, p. 44).
   
      (4)  2014 m. vasario 14 d. Komisijos įgyvendinimo sprendimas 2014/93/ES dėl tam tikrų apsaugos priemonių, susijusių su afrikiniu kiaulių maru Lietuvoje (OL L 46, 2014 2 18, p. 20).
   
      (5)  2014 m. kovo 27 d. Komisijos įgyvendinimo sprendimas 2014/178/ES dėl gyvūnų sveikatos kontrolės priemonių, susijusių su afrikiniu kiaulių maru tam tikrose valstybėse narėse (OL L 95, 2014 3 29, p. 47).
   
      (6)  Valstybinės maisto ir veterinarijos tarnybos direktoriaus 2014 m. vasario 17 d. įsakymas Nr. B1–60 „Dėl buferinės afrikinio kiaulių maro zonos išplėtimo“.
   
      (7)  2014 m. balandžio 24 d. Komisijos įgyvendinimo sprendimas 2014/236/ES dėl Sąjungos finansinio įnašo, skirto Estijoje, Latvijoje, Lietuvoje ir Lenkijoje įgyvendinamoms stebėjimo ir kitoms neatidėliotinoms priemonėms, susijusioms su afrikiniu kiaulių maru (OL L 125, 2014 4 26, p. 86).
   
      (8)  Lietuvos valstybinės maisto ir veterinarijos tarnybos direktoriaus 2011 m. liepos 11 d. įsakymas Nr. B1–384.
   
      (9)  2014 m. kovo 28 d. Komisijos įgyvendinimo reglamentas (ES) Nr. 324/2014, kuriuo patvirtinamos išskirtinės Lenkijos kiaulienos rinkos rėmimo priemonės (OL L 95, 2014 3 29, p. 24).
   
      (10)  2013 m. gruodžio 17 d. Europos Parlamento ir Tarybos reglamentas (ES) Nr. 1306/2013 dėl bendros žemės ūkio politikos finansavimo, valdymo ir stebėsenos, kuriuo panaikinami Tarybos reglamentai (EEB) Nr. 352/78, (EB) Nr. 165/94, (EB) Nr. 2799/98, (EB) Nr. 814/2000, (EB) Nr. 1290/2005 ir (EB) Nr. 485/2008 (OL L 347, 2013 12 20, p. 549).